நடிகரும் முன்னாள் சட்டப்பேரவை உறுப்பினருமான எஸ்.வி.சேகர், பெண் பத்திரிகையாளரை இழிவுபடுத்தும் விதத்தில், தரக் குறைவான பதிவு ஒன்றை தனது ஃபேஸ்புக் பக்கத்தில் இரு தினங்களுக்கு முன் வெளியிட்டார். இவரின் பதிவுக்கு, பலதரப்பில் இருந்தும் கண்டனங்கள் எழுந்தன. இதை உணர்ந்த அவர், சுதாரித்துக்கொண்டு, 'நண்பர் எழுதிய கருத்தைப் படிக்காமல் தவறுதலாகப் பதிவிட்டுவிட்டேன். அதனால், உடனடியாக பதிவை நீக்கிவிட்டேன்' என்று விளக்கம் அளித்தார். இருப்பினும், அவரின் இந்தச் செயலுக்கு தொடர்ந்து எதிர்ப்புகள் வலுத்து வருகின்றன.